***Pe ccapì comme e quanno s’abbiàje ‘o pruciésso che c’àve purtato, ô 2019, a ll’approvazzione ‘e na legge reggiunale pe ttuterà e pprummovere ‘o Nnapulitano, s’ha dda fa’ nu ppoco ‘e storia…***

* **1983** > **Renato De Falco** accummencia ‘a ffa’ ‘a trasmessione *“Alfabeto napoletano”* ‘ncopp’’a*Telelibera 63.*
* **1990 >** ‘A Campania approva ‘a **Legge reggiunale n.6/1990** pe ttuterà ‘o patremmonio lenguisteco e stabbelisce l’*Istituto Linguistico Campano.*
* **1995 > Aurelio Fierro** prùbbeca: *“Grammatica della lingua napoletana”.*
* **1999 >** ‘O Parlamiénto ‘taliano approva ‘a **Legge n. 482/99,** pe ttuterà ‘e *mminoranze lenguisteche.*
* **2000 > Renato De Falco** prùbbeca: *“Del parlar napoletano Manualetto per tutti”.*
* **2001 > Nicola De Blasi e Luigi Imperatore** prùbbecano *“Il napoletano parlato e scritto. Con note di grammatica storica”.*
* **2001 > Carlo Iandolo** prùbbeca ‘a grammateca napulitana: “*‘A lengua ‘e Pulecenella*”.
* **2001 >** Alfonso Pecoraro Scanio,deputato d’ ‘e *Viérde*, appresenta â Cammera ‘a **Pruposta e Legge n. 1059/2001.**
* **2002 > *L’Accademia Napoletana*** (Massimiliano Canzanella, Amedeo Messina, Roberto D’Ajello, Renato De Falco) appresenta ‘o periodico ‘ncopp’â lengua napulitana ’ntitulato *‘Ammasciata.*
* **2002 >** ‘E senature Cola e Siniscalchi appresentano **‘a Pruposta ‘e Legge n. 2745/2002.**
* **2005 > Amedeo Messina** (Istituto Linguistico Campano) urganizza nu Cummégno a Nnapule ‘ncopp’ê “*Deritte lenguistiche*”.
* **2008 >** Presentazzione ‘e na **Pruposta ‘e Legge Reggionale** (VIII Legisl.) p’ ‘a tutèra d’ ‘a lengua e d’ ‘a cultura d’ ‘a Campania.
* **2008 – 2011 > Ermete Ferraro** tene ‘e primme trè *Curze ‘e lengua e ccultura napulitana int’a na scola prubbeca*(S.M.S. *“Sogliano*”, â Vecarìa).
* **2009 > Adam Ledgeway** prùbbeca “*Grammatica Diacronica del Napoletano”* (Tübingen).
* **2010 > Salvatore Argenziano** prùbbeca ‘o libbro *“‘A Lengua Turrese”* -I
* **2011 >** Presentazzione ‘e n’ata **Pruposta ‘e legge reggiunale** (IX Legisl.) ‘ncopp’ ‘a “*Tutèra e valurizzazione d’ ‘a lengua napulitana*”
* **2011 > Pasquale Farro** – presidente ‘e *l’Assuciazzione G.B. Basile* – urganizza a Nnapule ‘a primma *“Festa d’ ‘a Lengua Nosta”.*
* **2012 > Nicola De Blasi** prùbbeca: *“Storia linguistica di Napoli”*
* **2012 > Carlo Iandolo** prùbbeca: *“Grammatica napoletana. Dieci regole per scrivere bene... e curiosità dialettali”.*
* **2013 > Maria D’Acunto e Graziano Mattera** prùbbecano: *“Vall’a Capì. Storia e grammatica della Lingua Napoletana”.*
* **2014 > Davide Brandi** (Ass.ne ‘I Lazzari”) tene ‘o primmo Curzo ‘e lengua napulitana *‘o Nnapulitano*, a Ppalazzo Venezia- Napule.
* **2014-2016 > Ermete Ferraro** tene ati ddoje *Curze ‘e lengua e ccultura napulitana int’ ‘a na scola prubbeca* (S.M.S. *Viale delle Acacie,* ô Vommero)
* **2016 >** prubbecazzione (postuma) d’ ‘o libbro ‘e **Carlo Iandolo** “*Il dialetto di Napoli”.*
* **2016 > Salvatore Argenziano** prùbbeca ‘o libbro *“‘A Lenga Turrese”* II
* **2016 > Francesco Emilio Borrelli,** cunzigliére reggiunale d’ ‘e *Viérde,* cu ‘a cullabborazzione ‘e **Ermete Ferraro***,* appresenta ‘a Pruposta ‘e Legge reggiunale ‘ncopp’ ‘e “*Norme p’ ‘o studio, ‘a tutèra e ‘a valurizzazzione d’ ‘a Lengua Napulitana, d’ ‘e dialette e d’ ‘e ttradezziune populare d’ ‘a Campania”* (abbrile 2016)
* **2017 > Nazario Bruno** tene ‘o primmo *Curzo d’ortografia napulitana (metodo Iandolo)* all’assuciazzione *50epiù.*
* **2017 > Enzo Carro** prùbbeca: “*Ortografia della lingua napoletana*”
* **2017 > Ermete Ferraro** tene ‘o primmo *Curzo ‘e lengua e ccultura napulitana* a ll’UNITRE (Università delle Tre Età) - Napule-Vommero
* **2019 > Nazario Bruno - Davide Brandi** teneno ‘o *Curzo ‘e lengua napulitana pe ttutte – Metodo Iandolo*, â Funnazzione Humaniter – Napule
* **2019 > Davide Brandi** tene (p’ ‘a *Funnazzione Isaia-Pepillo* e *l’Assuciazzione I Lazzari,* nu *Curzo ‘e Nnapulitano* ô Museo ‘e Capemonte
* **2019 >** ‘O Cunziglio Reggiunale d’ ‘a Campania approva ‘a **Pruposta ‘e cungiunta Borrelli-Passariello,** che addeventa Legge Reggiunale

-----------**572 parole – 3.867 caratteri (spazi inclusi)**